Държавен вестник, бр. 10, 2011 г., стр. 8

СТР.  8	
Д Ъ Р Ж А В Е Н  В Е С Т Н И К 	
БРОЙ  10
• Онлайн Калкулатор за изчисляване на 
личната инфлация на интернет страницата 
на института. Проектът се осъществи с фи­
нансовата подкрепа на Оперативна програма 
„Административен капацитет“, съфинансирана 
от Европейския съюз чрез Европейския соци­
ален фонд.
• Онлайн обработка на информацията за 
потребителските цени.
• Нов раздел – IX. „Финансови активи 
и пасиви“, към тримесечното статистическо 
наблюдение за финансовите резултати на 
предприятията. 
• В рамките на експериментално изследване, 
проведено от Евростат, се осигури информация 
по един от основните показатели за мониторинг 
на Европейското изследователско простран­
ство – „Национално публично финансиране 
на транснационално координираните научни 
изследвания“. 
През 2010 година:
• Внедри се система за управление на потре­
бителски запитвания, разработена на основата 
на най-добрите практики за „Support Center“ 
и „IT Service Management“, с което се изгради 
инфраструктура на подпомагащ център за ця­
лата институция.
• Заработи „Call Center“ за извършване 
на специализирани анкетни проучвания чрез 
телефонни интервюта, с което се реализират 
нови технологични решения за улеснение на 
респондентите и финансови икономии.
• Създаде се архитектурата на аналитична 
среда, базирана на последната версия на SPSS 
Statistics Server 18.0 платформата, с която се 
разработи Data Warehouse за изходи на ин­
формационна система „Бизнес статистика“. 
Аналитичната среда е основа за разработване 
на изходи от различни бази данни (Informix, 
Oracle , SQL Server и др.), с които са реализи­
рани информационните системи в НСИ.
ІІ. ИЗПЪЛНЕНИЕ НА ПРИОРИТЕТИТЕ 
ОТ СТРАТЕГИЯТА
ІІ.1. НАМАЛЯВАНЕ НА НАТОВАРЕНОСТ­
ТА НА РЕСПОНДЕНТИТЕ
През изминалата година НСИ продължи да 
полага усилия за намаляването на натоварването 
на респондентите, свързано със задълженията 
на стопанските и нестопанските организации, 
домакинствата и гражданите по предоставяне на 
първични статистически данни, в две основни 
направления:
• по-широко използване на административни 
източници на данни;
• оптимизиране на организацията на произ­
водството на информация и на статистическия 
инструментариум.
С реализацията на съвместния проект „Един­
на входна точка“ се преустановява досегашната 
практика една и съща финансова информация 
да се представя и пред НАП, и пред НСИ, 
което значително улеснява бизнеса и спестява 
време и средства на респондентите. Подаването 
на информация се реализира чрез информаци­
онна система „Бизнес статистика“ за онлайн 
въвеждане на годишните отчети за дейността, 
като броят на респондентите, предпочели този 
начин на представяне на Годишния отчет за 
дейността (ГОД), е нараснал с близо 60 % в 
сравнение с предходната година.
През 2010 г. продължи работата по проуч­
ване на съдържанието, обхвата и пригодността 
на данните за статистически цели в информа­
ционните системи на МОМН за средното и 
висшето образование. Използването на част 
от данните от тези системи за статистически 
цели ще намали в бъдеще натоварването на 
респондентите и ще даде възможност за по­
добряване на качеството на статистическите 
данни чрез по-висока точност на статистиче­
ските оценки.
С цел намаляване на натовареността на 
респондентите беше въведен праг за опросте­
но деклариране на сделки с ниски стойности. 
Предвижда се и намаляване на броя на пока­
зателите, които трябва да бъдат декларирани 
от Интрастат операторите през 2011 г. – ще 
отпадне задължението за попълване на полето 
„статистическа процедура“ в Интрастат декла­
рацията. През 2010 г. НСИ задълбочи рабо­
тата по осъществяване на директни контакти 
с Интрастат операторите за установяване на 
затрудненията, които срещат, за оказване на 
методологична помощ при възникнали казуси 
при декларирането на данните, както и за 
допълнителна проверка и потвърждаване на 
подадената информация. Практиката показа, 
че по този начин се подпомагат и улесняват 
респондентите при подаване на Интрастат 
декларации, което води и до подобряване на 
качеството на първичните данни.
За разработването на тримесечните и годиш­
ните данни за брутната продукция от рибното 
стопанство се използват административни данни 
на Изпълнителната агенция по рибарство и 
аквакултури. От Националната статистическа 
програма за 2010 г. отпаднаха наблюденията за 
производство, улов и продажби на вътрешния 
пазар на сладководни видове риби и животни, 
вкл. генофонд, и за производство, улов и за 
продажби на вътрешния пазар на черномор­
ска и океанска риба, соленоводни животни и 
продукти от тях.
Усилията на отдел „Статистика на околната 
среда и енергетиката“ в тази насока са свърза­
ни с предприемането на мерки за по-широко 
използване на информация от административни 
източници (МОСВ, ИАОС, МЗХ и др.) в об­
ластта на статистиката на водите и отпадъците, 
внедряване на подходящи извадкови техники, 
както и въвеждането на електронни въпросници 
за събиране на информация.